proxectonos/corpus_dominio_legal_administrativo_tmp huggingface dataset:
02/12/2016 | Administración LocalMunicipal
Outes
Anuncio padrón do lixo do 2º semestre de 2016

A Xunta de Goberno Local deste Concello, en sesión de 28 de novembro de 2016, aprobou o padrón de contribuíntes da taxa polo servizo de recollida de lixo do 2º semestre de 2016, composto por un total de 3.500 recibos, comenzando por Binbin Bean Del Frago, Rosa, e rematando por Inasse Furriols Cidre, Denis Sebastian Escavy Alique. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 30 de decembro de 2016 ata o 2 de marzo de 2017. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 28 de novembro de 2016. A ALCALDESA, Asdo.: María Beatriz Molinos Vidal.
02/12/2016 | Administración LocalMunicipal
Cerceda
Secretaría
Modificación de réxime de dedicacións exclusivas

ANUNCIO Modificación de réxime de dedicacións exclusivas En sesión plenaria celebrada o día 24/11/2016, adoptouse entre outros o seguinte acordo que se transcribe: “Aprobación se procede do dictame de modificación de réxime de dedicacións exclusivas. Na sesión constitutiva 30/06/2016, adoptouse o réxime de dedicacións exclusivas, dada a diminución na Área, que pasa a ser só de Cultura e Educación, e polo que se propón a modificación do réxime de dedicacións. Visto o artigo 13 do Real Decreto 2568/1986, do 28 de novembro, polo que se aproba o Regulamento de organización, funcionamento e réximo xurídico das entidades locais, en adiante ROF, que tras reiterar o anterior, indica que o Pleno corporativo, a proposta do presidente, determinará, dentro da consignación global contida no orzamento, a relación de cargos da Corporación que poderán desempeñarse en réxime de adicación exclusiva e, polo tanto, con dereito a retribución, así como as contías que correspondan a cada un deles en atención ao seu grado de responsabilidade. Polo demáis, o citado artigo 75.5 da LBRL preceptúa que os acordos plenarios referentes as retribucións dos cargos don dedicación exclusiva ou parcial, así como o réxime de indemnizacións e asistencias deberán publicarse íntegramente no Boletín Oficial da Provincia e no taboleiro de edictos do Concello. No exercizo da atribución conferida polo artigo 21.1 a. da Lei 7/1985, do 2 de abril, reguladora das bases de réxime local, proponse polo tanto ó Concello Pleno o seguinte ACORDO Primeiro. –A relación de cargos que deberán desempeñarse en réxime de dedicación exclusiva, coa súa correspondente retribución bruta anual: 1.–Alcaldía-Presidencia: 45.000 €. 2.–Concellaría de Área de Cultura e Educación: 34.000 €. 3.–Concellaría de Área de Benestar Social e Participación Cidadá: 37.000 €. Segundo. –Publicar íntegramente o presente acordo no Boletín Oficial da Provincia, no portal de transparencia do Concello e no taboleiro de edictos do Concello.” Cerceda, 28 de novembro de 2016. O alcalde-presidente, José García Liñares
02/12/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Expediente 15/399. Modificación dos estatutos da “Asociación Rianxeira de Empresarios” (ARE)

ANUNCIO Xunta de Galicia. Consellería de Economía, Emprego e Industria. Sección de Mediación, Arbitraxe e Conciliación –SMAC–, A Coruña Expediente número 15/399 En cumprimento do artigo 4.º do Real Decreto 416/2015, do 29 de maIo, e para ós efectos previstos no artigo 4.º do citado Decreto, faise público que nesta Sección recibíronse en data 03.11.2016 os estatutos modificados da organización profesional denominada “ASOCIACIÓN RIANXEIRA DE EMPRESARIOS”. Esta modificación consiste por unha banda en ampliar os seus fins e, por outra banda, regular de xeito preciso cuestións que nos estatutos actuais non se regulaban (procedemento electoral, réxime disciplinario, código ético e de bo goberno), dando lugar a unha nova redacción dos estatutos. Os estatutos depositados poderán ser examinados por calquera persoa interesada. A Coruña, 21 de novembro de 2016. O xefe territorial Asdo.: Isidoro Martínez Arca
02/12/2016 | Administración LocalMunicipal
Camariñas
Delegación das funcións da Alcaldía o día 28 de novembro de 2016

Por ausentarme do termo municipal o día 28 de novembro de 2016, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data, ACORDO: PRIMEIRO. Delegar as funcións da Alcaldía o día 28 de novembro de 2016, na 1ª tenente de alcalde, Dna. Sulamita Reigosa Felici. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 29 de novembro de 2016 O Alcalde, Asdo.: Manuel Valeriano Alonso de León.
02/12/2016 | Administración LocalMunicipal
A Laracha
Desafectación terreo

Por acordo do Pleno Municipal de data 25 de novembro de 2016, aprobouse provisionalmente a alteración da cualificación xurídica [desafectación] da parcela de referencia catastral 15042B501000620000AB, cambiando a súa cualificación de ben comunal a ben de carácter patrimonial coa consideración de parcela sobrante. O expediente queda sometido a información pública polo prazo de un mes a contar desde o día seguinte ao de publicación do presente anuncio no Boletín Oficial da Provincia e no taboleiro de anuncios; durante este prazo os interesados poderán presentar as alegacións que estimen oportunas. Si no citado prazo non se presentan alegacións, o expediente quedará definitivamente aprobado sen necesidade de novo acordo plenario. A Laracha, a 28 de novembro de 2016 O alcalde José Manuel López Varela
02/12/2016 | Administración LocalMunicipal
Boimorto
Aprobación inicial expediente de modificación de créditos

ANUNCIO O Pleno do Concello de Boimorto, en sesión plenaria extraordinaria o dia 30/11/2016, adoptou os seguintes acordos: Aprobar inicialmente o expediente de modificación de créditos; subexpediente de transferencia de crédito 8/2016 e modificación anexo de inversións 2016. Expedientes que por medio do presente anuncio expóñense ó público, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presentar as reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da Lei reguladora das facendas locais, e art.38 e 42 en relación cos artigos 20 e 22 do R. D. 500/1990, do 20 de abril. Boimorto, trinta de novembro de 2016. A Alcaldesa: Asdo.: M.ª Jesús Novo Gómez
02/12/2016 | Administración LocalMunicipal
Carballo
Aprobación inicial orzamento 2017

En sesión ordinaria do día 28 de novembro de 2016, o Pleno desta Corporación acordou aprobar inicialmente o orzamento xeral para o exercicio de 2017, as bases para a súa execución e o Cadro de persoal. Na Intervención desta entidade local e conforme dispoñen os artigos 112 da Lei 7/1985, do 2 de abril, e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, atópase exposto ao público o expediente, por espazo de quince días hábiles contados dende a publicación do presente anuncio no Boletín Oficial da Provincia para os efectos de reclamacións. Durante este prazo, os interesados que estean lexitimados, poderán presentar ante o Pleno as reclamacións que consideren oportunas. De non se presentaren reclamacións, o orzamento, as bases de execución e o cadro de persoal para 2017, considerarase definitivamente aprobado. En caso contrario, o Pleno disporá dun mes, contado a partir do día seguinte á finalizacion da exposición ao público para resolver as reclamacións. Estas consideraranse denegadas se non se resolvesen no acto de aprobación definitiva. Carballo, 29 de novembro de 2016 O Alcalde Evencio Ferrero Rodriguez
02/12/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Obras de acondicionamento da residencia do centro Calvo Sotelo (primeira e segunda fase) (A Coruña). Ampliacion do prazo de presentación de proposicións e rectificacion da clasificación

ANUNCIO DE CONTRATACION MEDIANTE PROCEDEMENTO ABERTO E CON MULTIPLICIDADE DE CRITERIOS DE VALORACIÓN DAS OBRAS DE ACONDICIONAMIENTO DA RESIDENCIA DO CENTRO CALVO SOTELO (PRIMERA E SEGUNDA FASE) (A CORUÑA) 1.º.–Entidade adxudicadora. Datos xerais e datos para a obtención da información: a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación. b. Domicilio: Avda. Porto da Coruña, n.º 2, 5.ª planta, Servizo de Patrimonio e Contratación. c. Localidade e código postal: A Coruña, código postal 15003. d. Teléfono 981 080 300 e. Telefax 981 080 307 f. Correo electrónico: patrimonio. contratacion@dacoruna. gal g. Data límite de obtención de documentos e información: ata as 13.00 horas do día anterior a aquel en que termine o prazo de presentación de proposicións.2.º.–Obxecto do contrato. –Contratación das obras que a continuación se relacionan: GARANTÍA PROVISIONAL: NON SE ESIXE. GARANTÍA DEFINITIVA: 5 POR CENTO DO PREZO DE ADXUDICACIÓN, IVE EXLUÍDO.3.º.–Tramitación e procedemento. a) Tramitación: urxente. b) Procedemento: aberto. c) Criterios de adxudicación: multiplicidade de criterios de valoración.4.º.–Presentación de ofertas ou solicitudes de participación. a) Data límite de presentación: dentro do prazo dos 13 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: a indicada na cláusula 12 do correspondente prego de cláusulas administrativas. c) Lugar de presentación: a. Dependencia: Rexistro Xeral da Deputación Provincial. b. Domicilio: Avda. Porto da Coruña n.º 2, planta baixa. c. Localidade y código postal: A Coruña, código postal 15003. d. Teléfono 981 080 300 e. Telefax 981 080 307 f. Correo electrónico: patrimonio. contratacion@dacoruna. gal 5.º.–Apertura de ofertas: publicarase no perfil de contratante.6.º.–Control de calidade: esixible.7.º.–Gastos de anuncios: os gastos derivados da publicación de anuncios serán por conta do adxudicatario das obras.8.º.–Revisión de prezos: non procede. O presente anuncio substitúe ao publicado no Boletín Oficial da Provincia n.º 225, de data 28-11-2016, ao modificarse a clasificación esixida aos licitadores. Infórmase a todos os licitadores que presentaran a oferta que, dentro do novo prazo de presentación de proposicións que se anuncia, poderán optar por: a) Manter a oferta presentada no seu día. b) Retirar a oferta presentada, ou c) Presentar unha nova oferta. A Coruña, a 1-12-2016. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
02/12/2016 | Administración LocalMunicipal
Carballo
Delegación de función da Alcaldía dende o día 7 ao día 11 de decembro de 2016

Por Decreto da Alcaldía nº 3296/2016 de 29 de novembro, tendo previsto ausentarme do termo municipal de Carballo dende o día 7 ao día 11 de decembro, ambos os dous incluídos, foron delegadas as funcións da Alcaldía na segunda tenente de alcalde Dona Milagros Lantes Seara. Publícase este anuncio no Boletín Oficial da Provincia para xeral coñecemento. Carballo, 29 de novembro de 2016 O Alcalde D. Evencio Ferrero Rodríguez
02/12/2016 | Administración LocalMunicipal
Noia
Administración Financeira. Intervención
Anuncio de aprobación inicial do expediente de concesión de crédito extraordinario 8/2016 sobre o orzamento muicipal de 2016 (2015-prorrogado)

ANUNCIO Aprobación inicial do expediente de concesión de crédito extraordinario número 8/2016 sobre o orzamento municipal de 2016 (2015-prorrogado) Aprobado inicialmente polo Pleno da Corporación, en sesión ordinaria celebrada o 29 de novembro de 2016, o expediente de concesión de crédito extraordinario número 8/2016, por importe de 349.382,91 €, en cumprimento do disposto nos artigos 169.1 do texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 30 de novembro de 2016. O alcalde José Santiago Freire Abeijón
02/12/2016 | Administración LocalMunicipal
Muxía
Anuncio de licitación de impartición de actividades deportivas

ANUNCIO OBXECTO: contratación do servicio de impartición de escolas deportivas e actividades deportivas do Concello de Muxía Tramitación anticipada do gasto. Procedemento: aberto, con múltiples criterios de valoración. Prazo de execución: o contrato extenderase en 2017 (8 meses) con posibilidade de prórroga por igual o menor período en 2018. Prezo de licitación: – Lote 1: Prezo unitario sen IVE: 46,28 €/hora. IVE: 9,72 €. Prezo unitario con IVE: 56 €/hora. – Lote 2: Prezo unitario sen IVE: 19,83 €/hora. IVE: 4,17 €. Prezo unitario con IVE: 24 €/hora. Lote 3: Prezo unitario sen IVE: 19,83 €/hora. IVE: 4,17 €. Prezo unitario con IVE: 24 €/hora. Prazo de presentación de ofertas: 15 días naturais seguintes ao de publicación deste anuncio no BOP ou perfil do contratante (último deles). Lugar de presentación: Concello de, de 9 a 14 horas, ou por calquera dos medios descritos na LPACA, comunicando ao órgano de contratación a remisión da oferta mediante fax, telegrama ou telefax no mesmo díasegundo o establecido no Prego. Garantía definitiva: 5% prezo de adxudicación, sen IVE. Máis información: Concello de Muxía. Tel.981772001. Perfil do contratante: concellomuxia. com Muxía, 30 de novembro 2016. O alcalde Félix Porto
02/12/2016 | Administración LocalMunicipal
Teo
Modificación da Ordenanza do prezo público pola utilización dos servizos de conciliación

Téndose aprobado provisionalmente polo Pleno da Corporación en sesión de data 29/09/2016 a modificación da Ordenanza Reguladora do Prezo Público pola utilización dos servizos de conciliación, acordo que foi publicado no Boletín Oficial da Provincia nº191 de data 06/10/2016, e, unha vez transcorrido o prazo de 30 días a que fai referencia o artigo 49 da Lei 7/1985, de 2 de abril, de Bases do Réxime Local, sen se ter presentado reclamacións contra dito acordo provisional, éste queda automáticamente elevado a definitivo, procedéndose á publicación do seu texto íntegro de seguido: Se modifica o texto do arfigo 6º no apartado adicado ás bonificacions, de xeito que queda redactado como segue: 2.- Bonificacións: · Cando asistan ao mesmo servizo varios irmáns de xeito simultáneo, o segundo irmán e sucesivos terán un desconto dun 15%. 2.- Bonificacións: · Cando asistan ao mesmo servizo varios irmáns de xeito simultáneo, o segundo irmán e sucesivos terán un desconto dun 25%. · Cando os usuarios ou usuarias pertenzan a unha unidade familiar que teña unha renda per cápita igual ou inferior ao 75% do IPREM Anual terán dereito a unha bonificación do 75% da cota. Terase en conta o IPREN anual do exercicio ao que corresponda a declaración do IRPF. · Cando os usuarios ou usuarias pertenzan a unha unidade familiar que teña unha renda per cápita igual ou inferior ao 75% do IPREM Anual terán dereito a unha bonificación do 25% da cota. Terase en conta o IPREN anual do exercicio ao que corresponda a declaración do IRPF. Teo, 29 de novembro de 2016 O ALCALDE Rafael Sisto Edreira
02/12/2016 | Administración LocalMunicipal
Cabanas
Convocatoria de subvencións

ANUNCIO Convocatoria de subvencións a asociacións Aprobadas por resolución da Alcaldía de data 29 de novembro de 2016, as bases da convocatoria para concesión de subvencións municipais a asociacións e entidades sen fins de lucro para o desenvolvemento de programas e actividades para o ano 2016, sométense a información pública na Secretaría do Concello polo prazo de quince días naturais, a contar desde o seguinte o da publicación deste anuncio no BOP, a efectos de exame e reclamacións. Ao mesmo tempo convócase a concesión de subvencións segundo as devanditas bases, podendo presentarse as solicitudes para o financiamento de actividades realizadas en 2016 no devandito prazo, segundo modelo que se facilitará nas oficinas municipais. Cabanas, 29 de novembro de 2016. O alcalde Asdo.: Germán Castrillón Permuy
02/12/2016 | Administración LocalMunicipal
Mugardos
Elevación a definitiva da modificación do regulamento de participación cidadá do Concello de Mugardos

Elevado a definitivo, por non se presentar reclamacións ao acordo plenario de data 30.09.2016, de aprobación inicial da “Modificación do Regulamento de Participación Cidadá do Concello de Mugardos”, de acordo co disposto no artigo 70.2 da Lei 7/1985, de 2 de abril, Reguladora das Bases do Réxime Local, procédese á publicación do texto íntegro da citada modificación do Regulamento de Participación Cidadá. Por tratarse dunha disposición normativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa. “Artigo 23.- rematada a sesión do Pleno, a/o Presidenta/e pode establecer unha quenda de rogos e preguntas entre o públicio asistente, que se formularán brevemente e tratarán temas concretos de interese municipal. Quen desexe intervir na quenda deberá solicitalo por escrito ata o día hábil anterior á celebración da sesión do Pleno correspondente. A solicitude dirixida á/ó Alcaldesa/Alcalde presentarase no Rexistro Xeral do Concello e irá acompañada do rogo ou pregunta que se quere formular. Cada veciña/o non poderá presentar máis dunha pregunta por sesión ordinaria do Pleno.” Mugardos, 28 de novembro de 2016 A Alcaldesa Asdo. María del Pilar Díaz Otero
02/12/2016 | Administración LocalMunicipal
Ames
Anuncio de licitación da obra “Parques biosaludables en Bertamiráns e Milladoiro”

ANUNCIO DE CONTRATACIÓN DE OBRA Entidade adxudicataria: Concello de Ames. Obxecto do contrato: execución das obras incluídas no proxecto “Parques biosaludables en Bertamiráns e Milladoiro”. Tramitación: ordinaria. Procedemento: aberto, cun único criterio de valoración (factor prezo). Orzamento de licitación: 30.475,02, IVE incluído. Prazo de execución: 6 meses. Garantías: Provisional: non se esixe. Definitiva: 5% do prezo de adxudicación, IVE excluído. Clasificación do contratista: non se esixe. Criterios de adxudicación: véxase prego de cláusulas administrativas particulares. Información: Concello de Ames (Departamento de contratación). Teléfono 981883002. Fax 981884929. Dirección: Praza do Concello, s/n. Bertamiráns 15200 Ames (A Coruña). Presentación de ofertas: os licitadores poderán presentar as proposicións no Rexistro Xeral do Concello de Ames, ata as 14.00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no perfil do contratante do Concello de Ames. Documentación a presentar: véxase prego de cláusulas administrativas particulares. Apertura de plicas: terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal (perfil do contrante). Gastos dos anuncios: serán por contra do adxudicatario ata o importe máximo de 500 €. Outras informacións: ver pregos de cláusulas administrativas particulares. Ames, 29 de novembro de 2016. O alcalde, José M. Miñones Conde
02/12/2016 | Administración LocalMunicipal
Outes
Anuncio padrón de saneamento 2º semestre 2016

A Xunta de Goberno Local deste Concello, en sesión de 28 de novembro de 2016 aprobou o padrón de contribuíntes da taxa polo servizo de saneamento e depuración de augas residuais do 2º semestre de 2016, composto por un total de 2.923 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 30 de decembro de 2016 ata o 2 de marzo de 2017. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 28 de novembro de 2016. A Alcaldesa, Asdo.: María Beatriz Molinos Vidal.
02/12/2016 | Administración LocalMunicipal
Vimianzo
Anuncio de aprobación inicial da Ordenanza municipal reguladora da protección dos camiños e vías públicas do concello de Vimianzo

O Pleno do Concello, na sesión ordinaria celebrada o 25 de novembro de 2016, aprobou inicialmente a ordenanza municipal reguladora da protección dos camiños e vías públicas do Concello de Vimianzo. Sométese o expediente a información pública e audiencia dos interesados, mediante publicación deste anuncio no Boletín Oficial da Provincia e no taboleiro de anuncios do Concello, polo prazo de trinta días para que poidan presentar reclamacións e suxestións, que serán resoltas pola Corporación. De non se presentaren reclamacións ou suxestións no mencionado prazo, considerarse aprobada definitivamente sen necesidade de acordo expreso polo Pleno. Vimianzo, a 29 de novembro de 2016. O alcalde Manuel Antelo Pazos
12/12/2016 | Administración LocalMunicipal
A Coruña
Área de Rexeneración Urbana e Dereito á Vivenda
Xestión do Solo
Notificación de trámite de audiencia mediante publicación

NOTIFICACIÓN DE TRÁMITE DE AUDIENCIA MEDIANTE PUBLICACIÓN Como consecuencia da solicitude presentada por D. Javier Esteban Alexander Martin Basaurit Craciunoiu, en representación do grupo municipal do Bloque Nacionalista Galego, iniciouse o procedemento de revisión de oficio dos acordos de datas 29/10/2004 e 30/09/2005, adoptados pola Xunta de Goberno Local no expediente do Proxecto de Compensación do sector 7, “Someso”. Unha vez instruído o procedemento, e antes de redactar a proposta de resolución, ponse de manifesto aos interesados, agás no que afecta ás informacións e datos a que se refire o artigo 37.5, por un prazo de quince días, no que poderán alegar e presentar os documentos e xustificacións que estime pertinentes (artigo 84 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común). Esta publicación servirá de notificación para aqueles interesados que resultaron descoñecidos, se ignora o lugar para a práctica da notificación ou respecto dos que intentada a notificación non se pudo practicar, segundo o artigo 59 da Lei 30/92, do 26 de novembro, do réxime xurídico das administración públicas e do procedemento administrativo común (D. T. 3.ª Ley 39/2015), e que son os seguintes: O expediente estará a disposición dos interesados nas dependencias municipais da Concellaría de Rexeneración Urbana e Dereito a Vivenda, Departamento de Xestión do Solo, en horario laboral de 8.00 a 14.00 horas. A Coruña, 17 de novembro de 2016. O tenente de alcalde de Rexeneración Urbana e Vivenda Xiao Varela Gómez
12/12/2016 | Administración LocalMunicipal
Sobrado
Aprobación definitiva de expediente de modificación de crédito

ANUNCIO De conformidade cos artigos 169 e 179.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, considérase definitivamente aprobado o expediente de modificación de crédito n.º 7/2016; subexpediente n.º 1/2016 de transferencia de crédito por un importe total de 8.584,00 €, dentro do vixente orzamento municipal, aprobado inicialmente polo Pleno, na sesión do 28/10/2016, publicado o anuncio de exposición pública no Boletín Oficial da Provincia n.º 214 (11/11/2016), e transcorrido o prazo de quince días hábiles sen presentar reclamacións ao dito expediente. En aplicación do artigo 169.3 do RDL 2/2004 (TRLRFL), publícase o resumo por capítulos do estado de gastos do citado orzamento que despois deste expediente queda da seguinte forma: O que se fai público para xeral coñecemento, facendo constar que contra a aprobación definitiva poderá interpoñerse directamente recurso contencioso-administrativo ante a sala correspondente do Tribunal Superior de Xustiza de Galicia, a teor do establecido no artigo 171 do texto refundido da Lei reguladora das facendas locais. Sobrado, 5 de decembro de 2016. O alcalde Asdo.: Luís Lisardo Santos Ares
12/12/2016 | Administración LocalMunicipal
Culleredo
Secretaría Xeral
Delegación de matrimonio civil entre M. S. N. C. e A. J. V. R. para o día 12.11.2016, ás 19.00 horas

ANUNCIO DELEGACIÓN Por resolución ditada en data 10 de novembro de 2016, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación dona Yue Belfdal Lopez de las Huertas, para a celebración do matrimonio civil entre dona M. IVICA BAHIA HOLMAN. e don TAJINDER GONZALEZ VALLARINO BARDEAU. o vindeiro sábado, día 12 de novembro de 2016, ás 19.00 horas. O que se publica en cumprimento do disposto no art.44.2 do Real decreto 2568/1986, do 28 de novembro. Culleredo, 11 de novembro de 2016. O alcalde-presidente Julio Sacristán de Diego
12/12/2016 | Administración LocalMunicipal
Sada
Servizos Económicos
Establecemento do prezo público para actividades no Obradoiro de Nadal 2016

A Xunta de Goberno Local deste Concello en sesión celebrada o día 17de novembro de 2016, adoptou, entre outros, o seguinte acordo: “Visto o expediente tramitado dende a Concellería delegada de Educación, Xuventude e Saúde, no que figura informe do coordinador de actividades xuvenís, para o establecemento do prezo público para actividades no Obradoiro de Nadal 2016, no que se acreditan razóns sociais relacionadas coa promoción de actividades educativas e lúdicas baseadas no ocio, en orde a facilitar a conciliación da vida familiar e laboral no período vacacional. Visto informe da intervención municipal referencia JPB 327/2016.- Conforme ao disposto nos artigos 127, 41 e 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e de conformidade co disposto na vixente ordenanza xeral de prezos públicos, proponse a adopción do seguinte acordo: Establecer o prezo público para a participación nas actividades do Obradoiro do Nadal 2016, nos seguintes termos: a) Importe: 15 euros por persoa b) Importe en caso de 2º irmá/án: 12 euros por persoa c) Importe en caso de familia numerosa: 8 euros por persoa d) Importe en caso de 2 proxenitores desempregados: 12 euros por persoa As persoas interesadas deberán achegar para a súa inscrición definitiva na actividade a documentación esixida en cada caso xunto co documento acreditado de pago, que se realizará na entidade bancaria ABANCA, número de conta ES 4020805161853110007604. Sen o dito xustificante non se poderá cursar a inscrición. Tampouco se cursará a inscrición dos usuarios con débedas pendentes en actividades organizadas pola Consellería de Educación e Xuventude.- O custo previsible da actividade non cuberto polo prezo público estímase en 2.913,00- euros, importe que se financiará con cargo á aplicación orzamentaria 326.0.22746.- Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia”.- Sada, a 1 de decembro de 2016 O alcalde Oscar Benito Portela Fernández
12/12/2016 | Administración LocalMunicipal
Cabanas
Modificación de ordenanza da taxa por expedición de documentación de tenza de animais

ANUNCIO O Pleno da Corporación, na sesión extraordinaria realizada o día 30 de novembro de 2016, acordou: 1.º.–Aprobar provisionalmente a modificación do tributo local: taxa pola expedición de documentación de tenza de animais, así como da correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei reguladora das facendas locais. Cabanas, 5 de decembro de 2016. O alcalde Asdo.: Germán Castrillón Permuy
12/12/2016 | Administración LocalMunicipal
Sada
Servizos Económicos
Modificación das Ordenanzas fiscais nº 11 e 21

Na sesión plenaria celebrada o día 24 de novembro de 2016, a Corporación municipal acordou aprobar provisionalmente a modificación das ordenanzas fiscais nº 11 reguladora da taxa polol servizo de redes de sumidoiro e 21 reguladora da taxa polo servizo de abastecemento de auga. O dito expediente queda de manifesto na secretaría xeral deste Concello polo prazo de trinta (30) días hábiles, contados dende o seguinte ao de publicación do presente anuncio no BOP, co fin de que durante o dito prazo se poidan formular as reclamacións que se consideren oportunas. De non se presentaren reclamacións, a modificación da dita ordenanza entenderase definitivamente aprobada. Sada, 5 de decembro de 2016 O alcalde Oscar Benito Portela Fernández
12/12/2016 | Administración LocalMunicipal
Culleredo
Secretaría Xeral
Delegación da Alcaldía en José Ramón Rioboo Castro o día 28.11.2016, de 13.00 a 15.00 horas

ANUNCIO SUPLENCIA Por resolución ditada en data 28 de novembro de 2016, o Sr. alcalde acordou que o primeiro tenente de alcalde, don José Ramón Rioboo Castro, asuma as funcións da Alcaldía o día 28 de novembro de 2016, dende as 13.00 ata as 15.00 horas, nos termos previstos no art.47 do Regulamento de organización e funcionamento das corporacións locais. O que se publica en cumprimento do disposto no art.44.2 do precitado texto legal. Culleredo, 01 de decembro de 2016. O alcalde-presidente Julio Sacristán de Diego
12/12/2016 | Administración LocalMunicipal
Abegondo
Segunda xuntanza auga de Beade

Conforme o previsto no artigo 201.4 do Real Decreto 849/1986, do 11 de abril, polo que se aproba o Regulamento do dominio público hidráulico, como presidente da comisión encargada de redactar os proxectos de Ordenazas e Regulamentos polos que se rexirá a Comunidade de Usuarios/as, convoco aos/as usuarios/as da Comunidade de usuarios/as-regantes de Beade e interesados/as en xeral á Xunta Xeral para decidir sobre as cuestións que se sinalan na orde do día: Lugar: Local social de O Naranxo- Abegondo Día: 28.12.2016 Hora: 20:00 h en primeira convocatoria e 20:30 h en segunda convocatoria ORDE DO DÍA: 1. Exame e aprobación do Convenio da comunidade 2. Exame e aprobación do proxecto técnico de abastecemento 3. Rolda de intervencións Abegondo, Abegondo a 7 de decembro de 2016 O Presidente da Comisión Manuel Méndez Vilas
12/12/2016 | Administración LocalMunicipal
Oroso
Anuncio de licitación do contrato de mantemento de xardíns e zonas verdes do Concello de Oroso

ANUNCIO de licitación do contrato de prestación de servizos de mantemento de xardíns e zonas verdes do Concello de Oroso (expdte_contra:2016/C004/000014) 1) Entidade adxudicadora. Datos xerais e datos para a obtención de información: a) Organismo: Concello de Oroso. b) Dependencia que tramita o expediente: Secretaría. c) Obtención de documentación e información: I) Dependencia: Secretaría. II) Domicilio: Praza de Isaac Díaz Pardo, 1. III) Localidade e código postal: Oroso, 15888. IV) Teléfono 981691478 V) Telefax 981691786 VI) Correo electrónico: ana. linares@oroso. es VII) Dirección de internet do perfil do contratante: www.concellooroso.com VIII) Data límite de obtención de documentación e información: ata 2 días naturais antes da finalización do prazo para presentación de proposicións. d) Número de expediente: 2016/C004/000014.2) Obxecto do contrato. a) Tipo: contrato de servizos. b) Descrición: servizos de mantemento de xardíns e zonas verdes do Concello de Oroso. c) Lugar de execución/entrega: Concello de Oroso. d) Prazo de execución e prórroga: ver artigo 6 do prego de cláusulas administrativas particulares.3) Tramitación e procedemento. a) Tramitación: ordinaria-anticipada. b) Procedemento: aberto, con pluralidade de criterios de adxudicación. c) Criterios de adxudicación: ver artigo 12 do prego de claúsulas administrativas. d) Admisión de melloras: ver artigo 12 do prego de claúsulas administrativas.4) Presuposto base de licitación. Importe neto: 74.412,00 €. IVE (21%): 15.626,52 €. Importe total: 90.038,52 €. 5) Garantías esixidas. Definitiva: 5% do importe de adxudicación.6) Valor estimado: 167.427,00 €. 7) Requisitos específicos do contratista: véxanse cláusulas 3 e 4 do prego de cláusulas administrativas.8) Presentación de ofertas. a) Data límite de presentación: 15 días naturais, contados desde o día seguinte ao da publicación do último anuncio no BOP, perfil do contratante ou no DOG. b) Modalidade de presentación: presencial ou por correo. c) Lugar de presentación: I) Dependencia: Rexistro Xeral do Concello. II) Domicilio: Praza de Isaac Díaz Pardo, 1. III) Localidade e código postal: Oroso, 15888. d) Prazo durante o cal o licitador estará obrigado a manter a súa oferta: 3 meses.9) Apertura de ofertas. a) Dirección: Praza de Isaac Díaz Pardo, 1. b) Localidade e código postal. Oroso, 15888.10) Gastos de publicidade. Os gastos que xeren os anuncios, cun máximo de 1.000 €. Oroso, 2 de decembro de 2016. O alcalde Manuel Mirás Franqueira
12/12/2016 | Administración LocalMunicipal
Cariño
Aprobación inicial do Regulamento de organización e funcionamento do punto de atención á infancia do Concello de Cariño

ANUNCIO EXPOSICIÓN AO PÚBLICO DO REGULAMENTO XERAL DE FUNCIONAMENTO E ORGANIZACIÓN DO PUNTO DE ATENCIÓN Á INFANCIA O Pleno deste Concello, na súa sesión ordinaria celebrada o dia 2 de novembro de 2016, aprobou inicialmente o regulamento municipal de Funcionamento e Organización do Punto de Atención á Infancia do Concello de Cariño. O expediente estará exposto ao público, ós efectos de que os interesados poidan examinalo e presentar, no seu caso, as reclamacións que estimen oportunas, dentro do prazo de trinta días hábiles, contados a partir do seguinte ó desta publicación, e segundo o disposto no artigo 49 da Lei 7/1985, do 2 de abril, Reguladora das Bases de Réxime Local. Cariño, 2 de decembro de 2016. O alcalde Asdo.: José M. Alonso Pumar
12/12/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.55536. Concello de Noia. Noia

ANUNCIO DE INFORMACIÓN PÚBLICA CLAVE: DH. V15.55536 O CONCELLO DE NOIA, de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 11.169 m 3 /ano de augas residuais domésticas depuradas por infiltración no terreo (cunca da ría de Muros e Noia) procedentes dos núcleos da Ponte Nafonso e de Mirou e tratadas no sistema de depuración asentado no lugar da Ponte Nafonso-Roo (T. M. Noia). As augas residuais domésticas xeradas nos núcleos da Ponte Nafonso e de Mirou (parroquia de Roo) son conducidas para o seu tratamento ao sistema de depuración asentado no lugar da Ponte Nafonso-Roo (T. M. Noia), que conta cos seguintes dispositivos: Arqueta de desbaste dotada de reixa de 10 mm de luz de paso. Estación depuradora compacta de oxidación total en PRFV deseñada para 300 habitantes equivalentes, de 3 m de diámetro e 10,84 m de lonxitude, dotada de aireación e recirculación de lodos. As augas residuais domésticas depuradas vértense por infiltración no terreo (cunca da ría de Muros e Noia) no punto de coordenadas UTM (ETRS89): X=510.188; Y=4.741.141; mediante sistema de drenaxe en espiña de peixe constituído por colector principal ranurado de PVC de 200 mm de diámetro e ramais secundarios de 110 mm. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 29 de novembro de 2016. A xefa da Área de Vertidos Asdo.: Isabel Vila Vilariño
12/12/2016 | Administración LocalMunicipal
Oroso
Anuncio de licitación de redacción e control de execución de plans de seguridade e proxectos técnicos das festas do Concello de Oroso, dividido en dous lotes

ANUNCIO de licitación do contrato de prestación do servizo de redacción e control de execución de plans de seguridade e proxectos técnicos das festas do Concello de Oroso, dividido en dous lotes (expdte_contra:2016/C004/000013) 1) Entidade adxudicadora. Datos xerais e datos para a obtención de información: a) Organismo: Concello de Oroso. b) Dependencia que tramita o expediente: Secretaría. c) Obtención de documentación e información: I) Dependencia: Secretaría. II) Domicilio: Praza de Isaac Díaz Pardo, 1. III) Localidade e código postal: Oroso, 15888. IV) Teléfono 981691478 V) Telefax 981691786 VI) Correo electrónico: ana. linares@oroso. es VII) Dirección de internet do perfil do contratante: www.concellooroso.com VIII) Data límite de obtención de documentación e información: ata 2 días naturais antes da finalización do prazo para presentación de proposicións. d) Número de expediente: 2016/C004/000013.2) Obxecto do contrato. a) Tipo. Contrato de servizos b) Descrición: servizos de redacción e control de execución de plans de seguridade e proxectos técnicos das festas do Concello de Oroso no ano 2017, dividido en dous lotes: Lote 1: Festa da Xuventude. Lote 2: Festa da Troita. c) Lugar de execución/entrega: Concello de Oroso. d) Prazo de execución e prórroga: ver artigo 6 do prego de cláusulas administrativas particulares.3) Tramitación e procedemento. a) Tramitación: ordinaria-anticipada. b) Procedemento: aberto, con pluralidade de criterios de adxudicación. c) Criterios de adxudicación: ver artigo 12 do prego de cláusulas administrativas.4) Presuposto base de licitación. a) Lote 1: Festa da Xuventude. Importe neto: 3.000 €. IVE (21%): 630,00 €. Importe total: 3.630,00 €. b) Lote 2: Festa da Troita. Importe neto: 6.000 €. IVE (21%): 1.260 €. Importe total: 7.200,00 €. 5) Garantías esixidas. Definitiva: 5% do importe de adxudicación.6) Valor estimado: 9.000 € 7) Requisitos específicos do contratista: véxanse cláusulas 3 e 4 do prego de cláusulas administrativas.8) Presentación de ofertas. a) Data límite de presentación: 15 días naturais, contados desde o día seguinte ao da publicación do último anuncio no BOP, perfil do contratante ou no DOG. b) Modalidade de presentación: presencial ou por correo. c) Lugar de presentación: I) Dependencia: Rexistro xeral do Concello. II) Domicilio: Praza de Isaac Díaz Pardo, 1. III) Localidade e código postal: Oroso, 15888. d) Prazo durante o cal o licitador estará obrigado a manter a súa oferta: 3 meses.9) Apertura de ofertas. a) Dirección: Praza de Isaac Díaz Pardo, 1. b) Localidade e código postal: Oroso, 15888.10) Gastos de publicidade. Os gastos que xeren os anuncios, cun máximo de 1.000 €. Oroso, 30 de novembro de 2016. O alcalde Manuel Mirás Franqueira
12/12/2016 | Administración LocalMunicipal
Valdoviño
Aprobación definitiva de expediente de modificación de crédito 2872016

En cumprimento do artigo 169.1, por remisión do 177.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, ao non haberse presentado alegacións durante o prazo de exposición ao público, queda automaticamente elevado a definitivo o Acordo plenario data 21 de outubro de 2016 sobre o expediente de modificación de créditos núm.28/2016 do orzamento en vigor, na modalidade de suplemento de crédito-crédito extraordinario no actual orzamento prorrogado para este exercicio, por un importe de 45.638,99 € como segue a continuación: Altas en aplicacións de gastos Esta modificación finánciase con cargo baixas de créditos doutras aplicacións nos seguintes termos: Ademais, queda acreditado o cumprimento dos requisitos que establece o artigo 37.2, apartados a) e b), do Capítulo I do Título VIN da Lei 39/1988, do 28 de decembro, Reguladora das Facendas Locais, en materia de orzamentos, desenvolvido polo Real Decreto 500/1990, do 20 de abril, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A inexistencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, do 5 de marzo, a interposición de devandito recurso non suspenderá por si soa a efectividade do acto ou Acordo impugnado. Valdoviño, 25 de novembro de 2016. O alcalde Asdo.: D. Alberto González Fernández
12/12/2016 | Administración LocalConsorcios
Consorcio As Mariñas
Anuncio de aprobación inicial do orzamento 2017

Aprobado inicialmente polo Pleno do Consorcio As Mariñas, en sesión celebrada o 2 de decembro de 2016, o orzamento xeral para o exercicio económico de 2017, queda exposto ó público polo prazo de quince días, contados dende a publicación do presente anuncio no Boletín Oficial da Provincia, durante o cal os interesados poderán examina-lo nas oficinas do Consorcio e presentalas reclamacións que consideren oportunas, de acordo co disposto no artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se durante o citado prazo non se presentasen reclamacións, o orzamento considerarase definitivamente aprobado. Bergondo, 2 de decembro de 2016. O presidente José Antonio Santiso Miramontes